CELEX: 32007D0464
Language: sl
Date: 2007-06-05 00:00:00
Title: 2007/464/ES: Odločba Sveta z dne 5. junija 2007 o razveljavitvi Odločbe 2005/186/ES o obstoju čezmernega primanjkljaja na Malti

6.7.2007   
            
            
               SL
            
            
               Uradni list Evropske unije
            
            
               L 176/19
            
         
      ODLOČBA SVETA
   
   z dne 5. junija 2007
   o razveljavitvi Odločbe 2005/186/ES o obstoju čezmernega primanjkljaja na Malti
   (2007/464/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 104(12) Pogodbe,
   ob upoštevanju priporočila Komisije,
   ob upoštevanju naslednjega:
   
               (1)
            
            
               Z Odločbo Sveta 2005/186/ES (1), ki je sledila priporočilu Komisije v skladu s členom 104(6) Pogodbe, je bila sprejeta odločitev, da na Malti obstaja čezmerni primanjkljaj. Svet je opozoril, da je bil leta 2003 javno-finančni primanjkljaj 9,7 % BDP, od tega je bilo 2,9 % BDP rezultat enkratnega posla, kar je nad referenčno vrednostjo 3 % BDP iz Pogodbe, hkrati pa je bruto javno-finančni dolg znašal 72 % BDP in je bilo zelo verjetno, da bo leta 2004 presegel referenčno vrednost 60 % BDP iz Pogodbe.
            
         
               (2)
            
            
               Svet je 5. julija 2004 v skladu s členom 104(7) Pogodbe in členom 3(4) Uredbe Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (2) na Malto naslovil priporočilo, v skladu s katerim naj bi ta država stanje čezmernega primanjkljaja odpravila najpozneje do leta 2006. Priporočilo je bilo objavljeno.
            
         
               (3)
            
            
               V skladu s členom 104(12) Pogodbe je treba odločitev Sveta o obstoju čezmernega primanjkljaja razveljaviti, če se je čezmerni primanjkljaj v zadevni državi članici po njegovem mnenju ustrezno odpravil.
            
         
               (4)
            
            
               V skladu s Protokolom o postopku v zvezi s čezmernim primanjkljajem, ki je priložen Pogodbi, Komisija zagotovi podatke za izvajanje postopka. Države članice v okviru uporabe tega protokola dvakrat na leto sporočajo podatke o javno-finančnem primanjkljaju in dolgu ter drugih s tem povezanih spremenljivkah, in sicer pred 1. aprilom in pred 1. oktobrom, v skladu s členom 4 Uredbe Sveta (ES) št. 3605/93 z dne 22. novembra 1993 o uporabi Protokola o postopku v zvezi s čezmernim primanjkljajem, ki je priložen k Pogodbi o ustanovitvi Evropske skupnosti (3).
            
         
               (5)
            
            
               Na podlagi podatkov, ki jih je po sporočilu Malte pred 1. aprilom 2007 zagotovila Komisija (Eurostat) v skladu s členom 8g(1) Uredbe (ES) št. 3605/93, in spomladanske napovedi služb Komisije za leto 2007 je ugotovljeno naslednje:
               
                           —
                        
                        
                           javno-finančni primanjkljaj se je zmanjšal z 10 % BDP leta 2003 na 2,6 % BDP leta 2006, kar je pod referenčno vrednostjo primanjkljaja 3 % BDP. To je nekoliko bolje od cilja iz posodobljene različice programa za konvergenco iz januarja 2006, čeprav nekoliko nad cilji, ki jih je odobril Svet v svojem priporočilu v skladu s členom 104(7),
                        
                     
                           —
                        
                        
                           več kot polovica (okoli štiri odstotne točke) od zmanjšanja deleža primanjkljaja za 7,4 odstotne točke BDP med letoma 2003 in 2006 je rezultat večjih prihodkov, ki so odraz sprememb posredne obdavčitve in učinkovitejšega pobiranja davkov. Nižja vrednost razmerja med odhodki in BDP razloži preostale 3,5 odstotne točke, kar delno odraža pogostejše zatekanje k enkratnim poslom, namreč prodaja zemljišča, kar se običajno beleži kot negativni odhodki. Znižanje deleža odhodkov bi bilo manjše brez upoštevanja znatnega enkratnega posla, ki je povečal odhodke in je povezan s prestrukturiranjem dveh ladjedelnic v višini okoli 3 % BDP v letu 2003. Poleg tega je bila dosežena omejitev odhodkov z racionalizacijo in prestrukturiranjem javnih subjektov, z omejitvijo pri zaposlovanju v javnem sektorju in nadzorom nad socialno pomočjo,
                        
                     
                           —
                        
                        
                           povprečje enkratnih poslov za zmanjševanje primanjkljaja je znašalo okoli 1 % BDP med letoma 2004 in 2006. Brez enkratnih ukrepov (v višini 0,7 % BDP) bi primanjkljaj za leto 2006 ostal nad referenčno vrednostjo, in sicer pri 3,3 % BDP. Izboljšanje strukturnega salda, torej ciklično prilagojeni čisti saldo enkratnih in drugih začasnih ukrepov leta 2006 je ocenjeno na nekoliko več od 1 % BDP,
                        
                     
                           —
                        
                        
                           v spomladanski napovedi služb Komisije za leto 2007 je predvideno, da se bo primanjkljaj leta 2007 zaradi dodatnih prihrankov pri odhodkih še naprej zmanjševal do vrednosti 2,1 % BDP. Enkratni ukrepi naj bi znašali 0,6 % BDP, kar je na splošno podobno razponu v preteklem letu, tako da bi bil primanjkljaj brez enkratnih ukrepov pod referenčno vrednostjo. To je na splošno v skladu z uradno oceno primanjkljaja v višini 1,9 % BDP, določeno v obvestilu iz aprila 2007. Za leto 2008 spomladanska napoved ob nespremenjeni politiki predvideva nadaljnje zmanjšanje primanjkljaja na 1,6 % BDP (brez enkratnih ukrepov). To kaže, da se je primanjkljaj verodostojno in trajnostno znižal pod zgornjo mejo 3 % BDP. Strukturni saldo se bo po napovedi nekoliko izboljšal v letu 2007 in ob nespremenjeni politiki še za odstotno točko v letu 2008. Pri tem je treba upoštevati potrebo po doseganju srednjeročnega cilja za proračunsko stanje, ki je za Malto uravnoteženo proračunsko stanje v strukturnem smislu,
                        
                     
                           —
                        
                        
                           javni dolg se je zmanjšal z najvišje vrednosti 73,9 % BDP leta 2004 na 66,5 % leta 2006. Glede na spomladansko napoved služb Komisije za leto 2007 se pričakuje, da se bo javni dolg še naprej zmanjševal in bo do konca leta 2008 znašal okoli 64,3 %, s čimer se bo približal referenčni vrednosti 60 % BDP.
                        
                     
         
               (6)
            
            
               Po mnenju Sveta je bil čezmerni primanjkljaj na Malti odpravljen, zato je treba razveljaviti Odločbo 2005/186/ES –
            
         SPREJEL NASLEDNJO ODLOČBO:
   Člen 1
   Iz celovite ocene sledi, da je čezmerni primanjkljaj na Malti odpravljen.
   Člen 2
   Odločba 2005/186/ES se razveljavi.
   Člen 3
   Ta odločba je naslovljena na Republiko Malto.
   
      V Luxembourgu, 5. junija 2007
      
         
            Za Svet
         
         
            Predsednik
         
         S. GABRIEL
         
      
   
   
      (1)  UL L 62, 9.3.2005, str. 21.
   
      (2)  UL L 209, 2.8.1997, str. 6. Uredba, kakor je bila spremenjena z Uredbo (ES) št. 1056/2005 (UL L 174, 7.7.2005, str. 5).
   
      (3)  UL L 332, 31.12.1993, str. 7. Uredba, kakor je bila nazadnje spremenjena z Uredbo (ES) št. 2103/2005 (UL L 337, 22.12.2005, str. 1).